TaZ blev for et par dage siden bænket hos det legendariske Virtus.pro-mandskab, og nu ser det ud til, at han allerede har fundet et nyt arbejde, da han brygger kaffe på en café i Polen.

Skrevet af Emil Terkelsen – emil@esm.dk

Først blev det kendt for CS:GO-communitiet at danske “Pimp” solgte hotdogs, og nu følger den legendariske Virtus.pro-spiller trop, da han har fundet sig et nyt job i en anden branche.

Det er intet mindre på en café, hvor han brygger kaffe, og selv skriver han i beskrivelsen til billedet et spørgsmål til sine fans: “Hvordan har du det på fed torsdag? (red. speciel dag i Polen dedikeret til at spise søde sager) Det vil ikke fungere uden kaffe…”

Det bliver sandsynligvis ikke TaZ’ job resten af livet, da han udtalte i forbindelse med udskiftningen hos Virtus.pro, at det ikke er det sidste, som vi hører fra ham inden for CS. Et comeback til verdenseliten virker dog stadigvæk urealistisk, da han er ved at være oppe i årene, i forhold til CS, med sine 31 år.